Táskatolvaj esett a sínek közé a Blahánál
Áramtalanítás után a tűzoltók mentették ki az utast, így egy darabig nem közlekedtek a 2-es metró szerelvényei a Deák Ferenc tér és az Örs vezér tere között.
Korábban az Alstom-szerelvények azért nem szállítottak utasokat, mert egy ember a biztonsági őrök elől menekülve a vágányok közé esett, miután megpróbálta ellopni egy utas táskáját a Blaha Lujza téri állomáson. A metró nem gázolta el, azonban megsérült, a mentők kórházba vitték.

Korábban a Tűzoltóság.info című oldal arról számolt be, hogy peronról a metró sínpárja közé esett egy ember szerda délután az M2 vonalán, a Blaha Lujza téri állomáson. A helyszínre vonuló fővárosi tűzoltók áramtalanítást végeztek az állomáson, majd kimentették a sínpár közé esett embert, akit a mentők kórházba szállítottak – közölte a Tűzoltóság.info című oldal, amelyet tűzoltók szerkesztenek.

A Budapesti Közlekedési Központ (BKK) szerint a Deák Ferenc tér és az Örs vezér tere között kimaradó szakaszon a BKK pótlóbuszokat biztosít.

 

Ez a tolvaj is pórul járt Kolumbiában

... és semmi baja nem lett!
Közélet